CELEX: 62015FN0006
Language: mt
Date: 2015-01-21 00:00:00
Title: Kawża F-6/15: Rikors ippreżentat fil-21 ta’ Jannar 2015 – ZZ vs EASA

30.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 107/40
            
         
      Rikors ippreżentat fil-21 ta’ Jannar 2015 – ZZ vs EASA
      (Kawża F-6/15)
      (2015/C 107/53)
      Lingwa tal-kawża: l-Ingliż
      
         Partijiet
      
      
         Rikorrenti: ZZ (rappreżentant: E. Asenov, avukat)
      
         Konvenuta: Aġenzija Ewropea tas-Sikurezza tal-Avjazzjoni (EASA)
      
         Suġġett u deskrizzjoni tat-tilwima
      
      Annullament tad-deċiżjoni tal-Aġenzija Ewropea tas-Sikurezza tal-Avjazzjoni li tterminat il-kuntratt b’terminu fiss tar-rikorrent qabel id-data tal-iskadenza tiegħu kif mniżżel fl-istess kuntratt u applikazzjoni għad-danni bl-imgħaxijiet li jinkludu danni materjali u danni morali li r-rikorrent sofra riżultat tat-terminazzjoni qabel iż-żmien tal-kuntratt.
      
         Talbiet tar-rikorrent
      
      
                  —
               
               
                  Tannulla id-Deċiżjoni kontestata Nru 2014/39/E tas-16 ta’ April 2014, li tterminat il-kuntratt tar-rikorrent qabel iż-zmien stabbilit, liema deċiżjoni ġiet konfermata bid-deċiżjoni tal-EASA Nru SR 14-005 tas-27 ta’ Ottubru 2014;
               
            
                  —
               
               
                  Kunpens għad-danni morali sofferti mir-rikorrent fil-forma ta’ umiljazzjoni, insult, ksur ta’ reputazzjoni u deterjorament ta’ saħħa kawżati mill-istess deċiżjoni. Ir-rikorrent jistma dawn id-danni morali fis-somma ta’ EUR 100 000;
               
            
                  —
               
               
                  Kumpens għad-danni materjali sofferti mir-rikorrent b’riżultat tat-terminazzjoni tal-kuntratt qabel id-data tal-iskadenza tiegħu. Dawn id-danni huma ekwivalenti għad-differenza bejn is-salarju sħiħ tar-rikorrent u l-kumpens imsemmi fl-Artikolu 47(b)(ii) CEOS għall-perjodu bejn it-terminazzjoni qabel iż-żmien tal-kuntratt tar-rikorrent u il-jum tal-istabbiliment mill-ġdid tal-istess kuntratt jew id-data tal-iskadenza tal-kuntratt fl-1 ta’ Novembru 2015. Din id-differenza tammonta għal EUR 75 000, iżda kalkoli iktar preċiżi jistgħu jsiru mill-uffiċċju tal-accountant tal-EASA;
               
            
                  —
               
               
                  Tirristawra l-eżekuzzjoni normali tal-kuntratt tar-rikorrent u r-relazzjoni professonali tar-rikorrent al-European Aviation Safety Agency;
               
            
                  —
               
               
                  Dwar Provi:
                  
                              —
                           
                           
                              Xhud wieħed li jrid jiġi mħarrek sabiex jixhed fil-parti orali tal-proċedura dwar ir-reputazzjoni tar-rikorrent fost il-komunità tal-avjazzjoni ċivili qabel is-sospensjoni illegali tiegħu;
                           
                        
                              —
                           
                           
                              Xhud wieħed li jrid jiġi mħarrek biex jixhed fil-parti orali tal-proċedura dwar is-stat ta’ saħħa mentali u saħħa in ġenerali tar-rikorrent kemm qabel u kemm wara ma seħħet is-sospensjoni illegali u t-terminazzjoni tal-kuntratt.
                           
                        
                              —
                           
                           
                              L-EASA sabiex tiġi ordnata tissottometti lista ta’ karigi sensittivi
                           
                        
            
                  —
               
               
                  Dwar l-ispejjeż, il-konvenuta għandha tiġi ordnata tbati l-ispejjeż tagħha stess kif ukoll dawk tar-rikorrent, inklużi l-ispejjez tal-avukat li qed jirrapprezenta lir-rikorrent quddiem it-Tribunal tal-Persunal, inklużi spejjez tax-xhieda u kwalunkwe spejjeż oħra inkorsi f’din il-proċedura.